**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „LIETUVOS IR LENKIJOS KELIAI Į LAISVĘ – BENDRA MUZIEJŲ VEIKLA MININT 100-ĄSIAS VALSTYBINGUMO METINES“ IR JO DALINIO FINANSAVIMO**

2018 m. birželio 26 d. Nr. 34-1404

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=20750) „Dėl Lazdijų rajono savivaldybės strateginio plėtros plano patvirtinimo“, I prioriteto „Darnaus verslo, kaimo ir turizmo plėtros skatinimas“ 3.7 tikslo „Didinti turistų srautus rajono savivaldybėje“ 1.3.4 uždaviniu „Skatinti gamtos ir kultūros paveldo objektų panaudojimą turizmo reikmėms“ ir 1.3.5 uždaviniu „Užtikrinti saugomų teritorijų ir kultūros paveldo objektų išsaugojimą bei priežiūrą“, 2014–2020 m. Interreg V-A Lietuva–Lenkija bendradarbiavimo programa, patvirtinta Europos Komisijos 2015 m. gruodžio 15 d. sprendimu Nr. C(2015) 9279, bei atsižvelgdama į biudžetinės įstaigos Lazdijų krašto muziejaus 2018-06-21 raštą Nr. LKMV3-59 „Dėl pritarimo dalyvauti projekte ir finansinio prisidėjimo“, Lazdijų rajono savivaldybės taryba n u s p r e n d ž i a:

1. Pritarti biudžetinės įstaigos Lazdijų krašto muziejaus rengiamam projektui „Lietuvos ir Lenkijos keliai į laisvę – bendra muziejų veikla minint 100-ąsias valstybingumo metines“ („Ways to freedom of Lithuania and Poland – common museum activities to commemorate centenary“) ir dalyvavimui jame pagrindinio partnerio teisėmis.
2. Pritarti Lazdijų rajono savivaldybės administracijos dalyvavimui projekte „Lietuvos ir Lenkijos keliai į laisvę – bendra muziejų veikla minint 100-ąsias valstybingumo metines“ („Ways to freedom of Lithuania and Poland - common museum activities to commemorate centenary“) partnerio teisėmis.
3. Numatyti iš Lazdijų rajono savivaldybės biudžeto lėšų projekto daliniam finansavimui 15 proc. pagrindiniam pareiškėjui – biudžetinei įstaigai Lazdijų krašto muziejui, ir partneriui – Lazdijų rajono savivaldybės administracijai, tenkančios projekto vertės dalies tinkamų finansuoti išlaidų.
4. Užtikrinti netinkamų finansuoti, bet šiam projektui įgyvendinti biudžetinei įstaigai Lazdijų krašto muziejui ir Lazdijų rajono savivaldybės administracijai reikalingų išlaidų, jeigu tokių bus, padengimą ir apyvartinių lėšų, reikalingų projekto įgyvendinimui ir užbaigimui, jeigu tokių prireiks, padengimą iš Lazdijų rajono savivaldybės biudžeto lėšų.
5. Įgalioti biudžetinės įstaigos Lazdijų krašto muziejaus direktorę pasirašyti Projekto paraišką, partnerystės, Projekto finansavimo administravimo sutartis ir galimus jų pakeitimus, kitus su paraiškos pateikimu ir Projekto įgyvendinimu susijusius reikalingus dokumentus.
6. Įgalioti Lazdijų rajono savivaldybės administracijos direktorių pasirašyti partnerystės sutartį ir galimus jų pakeitimus, kitus su paraiškos pateikimu ir Projekto įgyvendinimu susijusius reikalingus dokumentus.
7. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Aivaras Tulaba

2018-06-15

**LAZDIJŲ RAJONO SAVIVALDYBĖS TARYBOS SPRENDIMO**

**DĖL PRITARIMO PROJEKTUI „LIETUVOS IR LENKIJOS KELIAI Į LAISVĘ - BENDRA MUZIEJŲ VEIKLA MININT 100-ĄSIAS VALSTYBINGUMO METINES“ IR JO DALINIO FINANSAVIMO**

**AIŠKINAMASIS RAŠTAS**

2018-06-15

Lazdijų rajono savivaldybės tarybos sprendimas „Dėl pritarimo projektui „Lietuvos ir Lenkijos keliai į laisvę – bendra muziejų veikla minint 100-ąsias valstybingumo metines“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, I prioriteto „Darnaus verslo, kaimo ir turizmo plėtros skatinimas“ 3.7 tikslo „Didinti turistų srautus rajono savivaldybėje“ 1.3.4. uždaviniu „Skatinti gamtos ir kultūros paveldo objektų panaudojimą turizmo reikmėms“ ir 1.3.5. uždaviniu „Užtikrinti saugomų teritorijų ir kultūros paveldo objektų išsaugojimą bei priežiūrą“, 2014–2020 m. Interreg V-A Lietuva-Lenkija Bendradarbiavimo programa, patvirtinta Europos Komisijos 2015 m. gruodžio 15 d. sprendimu Nr. C(2015) 9279, bei atsižvelgiant į biudžetinės įstaigos Lazdijų krašto muziejaus 2018-06-21 raštą Nr. LKMV3-59 „Dėl pritarimo dalyvauti projekte ir finansinio prisidėjimo“.

Sprendimo tikslas – pritarti biudžetinės įstaigos Lazdijų krašto muziejaus kartu su Lazdijų rajono savivaldybės administracija rengiamam projektui „Lietuvos ir Lenkijos keliai į laisvę – bendra muziejų veikla minint 100-ąsias valstybingumo metines“ („Ways to freedom of Lithuania and Poland - common museum activities to commemorate centenary“) ir dalyvavimui jame pagrindinio partnerio ir partnerio teisėmis, užtikrinti netinkamų finansuoti, bet šiam projektui įgyvendinti reikalingų išlaidų, jeigu tokių bus, padengimą ir apyvartinių lėšų, reikalingų projekto įgyvendinimui ir užbaigimui, jeigu tokių prireiks, suteikimą iš Lazdijų rajono savivaldybės biudžeto lėšų.

Preliminari projektui prašomos skirti paramos dalis, teksianti biudžetinei įstaigai Lazdijų krašto muziejui kartu su Lazdijų rajono savivaldybės administracija – 357 000 Eur su PVM. Pagrindinis partneris – Lazdijų krašto muziejus ir partneris – Lazdijų rajono savivaldybės administracija turi prisidėti 15 proc. (preliminariai 63 000 Eur): pagrindiniam pareiškėjui Lazdijų krašto muziejui (preliminariai 21 000 Eur) ir partneriui, Lazdijų rajono savivaldybės administracijai (preliminariai 42 000 Eur) tenkančios projekto vertės dalies tinkamų finansuoti išlaidų. Bendra planuojama projekto lėšų dalis tenkanti pagrindiniam partneriui Lazdijų krašto muziejui ir Lazdijų rajono savivaldybės administracijai – 420 000 Eur su PVM.

Projekto paraiška ketinama teikti vadovaujantis 2014–2020 m. Interreg V-A Lietuva-Lenkija Bendradarbiavimo programos 1 prioritetine kryptimi „Aplinkos išlaikymas ir apsauga ir išteklių naudojimo veiksmingumo skatinimas“, kurio vienas specifinių tikslas – kultūrinio paveldo išsaugojimas, pritaikymas ir tvari plėtrai turizmo skatinimo tikslais per tarpvalstybinį bendradarbiavimą.

Projekte numatoma įprasminti Lietuvos ir Lenkijos valstybingumo šimtmetį, akcentuojant abiejų tautų išsivadavimą iš okupacinių rėžimų ir valstybių atkūrimą. Projekto metu vyks abipusiai projekto partnerių darbo susitikimai, istorijos konferencijos ir parodos, nušviečiančios laisvės kovų įvykius Lietuvoje ir Lenkijoje, projekto rezultatų pristatymo renginiai, kuriami turistiniai maršrutai, apjungiantys chronologines istorines ribas nuo 1863 m. iki XX a. pabaigos. Projekto lėšomis numatoma suremontuoti buvusio Lazdijų NKVD ir KGB būstinės rūsio patalpas (Vytauto g. 11, Lazdijai), kuriose veikė kalėjimas, ir ten įrengti interaktyvią, modernią ekspoziciją. Sutvarkyti pastato fasadą, įrengti lauko ekspoziciją. Bus parengtas bendras turistinis maršrutas siejantis istorinius Lazdijų krašto ir Suvalkų apygardos objektus, susijusius su abiejų tautų išsivadavimo kovomis. Projekte numatoma suteikti reikiamų žinių kultūros ir turizmo įstaigų darbuotojams, kad jie mokėtų tinkamai reprezentuoti istorinius objektus, ir gebėtų jas pritaikyti, kuriant turizmo produktus.

Projektas neprieštarauja galiojantiems teisės aktams ir yra suderintas su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Investicijų skyriaus vyr. specialistas Aivaras Tulaba.

Investicijų skyriaus vyr. specialistas Aivaras Tulaba